
RAPORT

asupra proiectului de Lege privind aprobarea Ordonanţei de urgenţă a Guvernului nr.84/2009 pentru prorogarea termenului prevăzut la art.9 alin.(1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind aprobarea Ordonanţei de urgenţă a Guvernului nr.84/2009 pentru prorogarea termenului prevăzut la art.9 alin.(1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004, trimis Comisiei juridice, de disciplină şi imunităţi cu adresa nr. PL-x 519 din 28 octombrie 2009 şi  înregistrat cu nr.31/969 din  28 octombrie 2009.  
Potrivit prevederilor  art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în forma iniţială, în condiţiile art. 115 alin.(5) teza a III-a din Constituţia României, republicată.
Consiliul Legislativ a avizat favorabil proiectul de lege, cu observaţii şi propuneri, conform avizului nr.726 din 29 iunie 2009.
Comisia parlamentară a revoluţionarilor din Decembrie 1989 a avizat favorabil proiectul de lege, conform avizului nr.42/321 din 4 noiembrie 2009.
Proiectul de lege are ca obiect de reglementare prorogarea termenului prevăzut la art.9 alin.(1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004, cu modificările şi completările ulterioare, de la 30 iunie 2009 la 30 aprilie 2010. Această prorogare este necesară întrucât până în prezent sunt nesoluţionate peste 8000 de dosare, existând astfel premisele neacordării drepturilor conferite de Legea nr.341/2004 şi imposibilitatea preschimbării certificatelor de revoluţionar dobândite în baza Legii nr.42/1990.

În conformitate cu prevederile art. 61 din Regulamentul Camerei Deputaţilor, republicat, membrii  Comisiei juridice, de disciplină şi imunităţi au examinat propunerea legislativă în şedinţa din 10 noiembrie 2009. 
La dezbateri a participat, în calitate de invitat, din partea Secretariatului de Stat pentru Problemele Revoluţionarilor din Decembrie 1989, domnul Nicolaescu Adrian – secretar general.
Din numărul total de 25 deputaţi ai  Comisiei juridice, de disciplină şi imunităţi au participat la dezbateri 14 deputaţi.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.84/2009 pentru prorogarea termenului prevăzut la art.9 alin.(1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004, cu amendamentele admise, care sunt redate în Anexa la prezentul raport.
În raport cu obiectul şi conţinutul reglementării, propunerea legislativă face parte din categoria legilor ordinare.

SECRETAR,


    
DANIEL BUDA







ANDRONACHE GABRIEL


Întocmit: consilier
Rodica Penescu
ANEXA

AMENDAMENTE ADMISE
PL-x 519/2009
	Nr. crt.
	Text O.U.G. nr.84/2009
	Text adoptat de Senat

	Text adoptat de Comisie

(autor amendament) 
	Motivare

	1.
	
	LEGE privind aprobarea Ordonanţei de urgenţă a Guvernului nr.84/2009 pentru prorogarea termenului prevăzut la art.9 alin.(1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004

	Nemodificat

	

	2.
	
	Articol unic. – Se aprobă Ordonanţa de urgenţă a Guvernului nr.84 din 30 iunie 2009 pentru prorogarea termenului prevăzut la art.9 alin.(1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004, publicată în Monitorul Oficial al României, Partea I, nr.452 din 1 iulie 2009.
	Articol unic. – Se aprobă Ordonanţa de urgenţă a Guvernului nr.84 din 30 iunie 2009 pentru prorogarea termenului prevăzut la art.9 alin.(1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004, publicată în Monitorul Oficial al României, Partea I, nr.452 din 1 iulie 2009, cu următoarele modificări:
Autor: Comisia juridică, de disciplină şi imunităţi
	Pentru respectarea normelor de tehnică legislativă

	3.

	Titlul O.U.G. 
Ordonanţă de urgenţă pentru prorogarea termenului prevăzut la art.9 alin.(1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004  
	
	1. Titlul O.U.G. se modifică şi va avea următorul cuprins:

“Ordonanţă de urgenţă a Guvernului nr.84/2009 privind modificarea art.9 alin.(1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004”
Autor: Comisia juridică, de disciplină şi imunităţi

	Prin proiect se preconizează numai modificarea unui termen.

Pentru respectarea normelor de tehnică legislativă este necesară reformularea titlului.

	4.
	Articol unic. – Termenul prevăzut la art. 9 alin. (1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004, cu modificările şi completările ulterioare, publicată în Monitorul Oficial al României, Partea I, nr.654 din 20 iulie 2004, cu modificările şi completările ulterioare,  se prorogă până la data de 1 ianuarie 2010.
	
	2. Articol unic. – Alineatul (1) al art. 9 din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987 nr.341/2004, publicată în Monitorul Oficial al României, Partea I, nr.654 din 20 iulie 2004, cu modificările şi completările ulterioare, se modifică şi va avea următorul cuprins:

„ (1) Certificatele doveditoare care, în perioada 1990-1997, au fost eliberate de Comisia pentru aplicarea Legii nr.42/1990 şi de Comisia pentru cinstirea şi sprijinirea eroilor Revoluţiei din decembrie 1989, după verificare, potrivit art. 5 alin.(3), (4) şi (5), se vor preschimba, la cererea titularului, de către Secretariatul de Stat pentru Problemele Revoluţionarilor din Decembrie 1989, până la data de 30 aprilie 2010 inclusiv.”
Autor: deputat Jipa Florina Ruxandra
	Modificarea termenului este necesară întrucât la acest moment sunt nesoluţionate peste 8000 dosare, existând astfel premisele neacordării drepturilor conferite de Legea nr.341/2004 şi imposibilitatea preschimbării certificatelor de revoluţionar dobândite în baza Legii nr.42/1990.

